Na temelju članka 35. Zakona o vlasništvu i drugim stvarnim pravima („Narodne novine“, broj: 91/96, 68/98, 137/99, 22/00, 73/00 i 141/01,79/06, 141/06, 146/ 08, 38/09, 153/09, 143/12, 152/14, 81/15 i 94/17), članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13 ,137/15, 123/17, 98/19 i 144/20), članka 103. Zakona o cestama („Narodne novine“, broj: 84/11, 22/13, 54/13, 148/13 , 92/14, 110/19, 144/21, 114/22 i 4/23) i članka 37. Statuta Grada Šibenika („Službeni glasnik Grada Šibenika“, broj: 2/21), Gradsko vijeće Grada Šibenika, na \_\_sjednici od \_\_\_\_\_\_\_\_ dana, donosi

**ODLUKU**

**o ukidanju statusa javnog dobra**

Članak 1.

Utvrđuje se da nekretnina označena kao kat.čest.br. 400/2, u površini od 67 m2, upisana u z.u. 8957 za K.o. Šibenik više nije u funkciji javnog dobra u općoj uporabi, te se predmetnoj nekretnini ukida svojstvo javnog dobra.

Članak 2.

Nekretnini iz članka 1. ovog Zaključka ukida se status javnog dobra te će Općinski sud u Šibeniku, zemljišno – knjižni odjel, izvršiti brisanje statusa javnog dobra u općoj uporabi na istoj te izvršiti upis prava vlasništva u korist Grada Šibenika.

Članak 3.

Ovaj zaključak stupa na snagu danom donošenja, a objavit će se u „Službenom glasniku Grada Šibenika“.

KLASA: 940-01/21-01/115

URBROJ: 2182-1-07/1-23-

Šibenik, \_\_\_\_\_\_\_\_\_\_\_\_\_\_\_ 2023. godine

**GRADSKO VIJEĆE GRADA ŠIBENIKA**

PREDSJEDNIK GRADSKOG VIJEĆA

dr.sc. Dragan Zlatović

**Obrazloženje**

Nekretnina označena kao kat. čest.br. 400/2 K.o. Šibenik u zemljišnim knjigama Općinskog suda u Šibeniku, u z.u. 8957 za K.o. Šibenik, površine 67 m2, vodi se kao javno dobro u općoj uporabi, vlasništvo Grada Šibenika.

Zahtjev za ukidanje statusa javnog dobra predmetne nekretnine zatražili su Milan Juras i Zdenka Deronja, zastupani po odvjetnici Julijani Pešo. Naime, predmetna nekretnina, u površini od 67 m2, Grad Šibenik im, je dao u vlasništvo, kao i ostalim ovlaštenicima naknade Stani Juras i dr., na ime naknade za oduzeto im zemljište. Ista im je dana temeljem Nagodbe (točka 2.a), zaključene pred Šibensko-kninskom županijom, Uredom za imovinsko-pravne poslove, KLASA: UpI-943-04/00-01/4 LJ.D., URBROJ: 2182-06-02-01-02 dana 27. veljače 2001. godine, zaključene između njih i Grada Šibenika.

Predmetna nekretnina u naravi u trenutku dodjele, kao i danas, nije bila u funkciji javnog dobra, puta, već je predstavljala neuređenu zemljanu površinu. U vrijeme dodjele to je bio dio čest.br. 400/2 K.O. Šibenik koji je trebalo parcelirati, ali ovlaštenici naknade to nisu učinili već se ista formirala ucrtavanjem nerazvrstane prometnice na Meterizama.

Upravni odjel za komunalne djelatnosti izjasnio se da predmetna nekretnina ne ometa normalno odvijanje prometa iz razloga što je prometnica koja graniči s predmetnom nekretninom izgrađena u svom punom poprečnom profilu, a sve u sukladu s GUP-om Grada Šibenika te da se za istu može izvršiti ukidanje statusa javnog dobra, jer ne ometa niti može u budućnosti ometati odvijanje prometa te nije u suprotnosti s prostorno planskom dokumentacijom.

Prema čl. 103 st. 1. Zakona o cestama („Narodne novine“, broj 84/11, 22/13, 148/13, 92/14, 110/19, 144/21, 114/22, 4/23) kad je trajno prestala potreba korištenja nerazvrstane ceste ili njezinog djela može joj se ukinuti status javnog dobra u općoj uporabi . Čl. 103 st. 2. istog zakona propisuje da odluku o ukidanju statusa javnog dobra u općoj uporabi nerazvrstane ceste ili njezinog dijela donosi predstavničko tijelo jedinice lokalne samouprave.

Slijedom navedenog, budući da predmetna nekretnina izgubila svojstvo javnog dobra, predlaže se donošenje Odluke o ukidanju statusa javnog dobra na predmetnoj čestici kako je to opisano u dispozitivu odluke.